pythainlp/thai_wikipedia_clean_20230101 huggingface dataset:
จังหวัดมหาสารคาม สังกัดคณะสงฆ์มหานิกาย มีเนื้อที่ทั้งสิ้น ๑๐ ไร่ ๒ งาน ๑๐ ตารางวา อาณาเขตทิศเหนือประมาณ ๕ เส้น จดฝั่งแม่น้ำชี ทิศใต้ประมาณ ๔ เส้น จดถนนสาธารณประโยชน์ ทิศตะวันออก ประมาณ ๑ เส้น ๑๐ วา จดหมู่บ้าน ทิศตะวันตกประมาณ ๕ เส้น จดหมู่บ้าน
มีพระพุทธรูปสำคัญ คือ
๑. พระพุทธสุเมธมหามุนี ซึ่งเป็นพระประธานในวิหาร
๒. พระพุทธชินราชจำลอง ซึ่งเป็นพระประธานในอุโบสถ
อาคารเสนาสนะ ประกอบด้วย
๑. อุโบสถ จำนวน ๑ หลัง กว้าง ๓๐ เมตร ยาว ๓๖ เมตร
๒. วิหาร (วิหารพระพุทธสุเมธมหามุนี) จำนวน ๑ หลัง กว้าง ๑๒ เมตร ยาว ๒๐ เมตร
๓. ศาลาการเปรียญ จำนวน ๑ หลัง กว้าง ๑๕ เมตร ยาว ๔๐ เมตร
๔. กุฎีสงฆ์ จำนวน ๓ หลัง
๕. ศาลาบำเพ็ญกุศล จำนวน ๑ หลัง กว้าง ๑๒ เมตร ยาว ๑๘ เมตร
๖. เมรุ จำนวน ๑ หลัง กว้าง ๗ เมตร ยาว ๙ เมตร
การบริหารและการปกครอง มีเจ้าอาวาสเท่าที่ทราบนาม ได้แก่
๑. พระโท
๒. พระใบ
๓. พระหลอด
๔. พระพูน
๕. พระแพง
๖. พระชะตา
๗. พระทองศรี
๘. พระกล้อง
๙. พระหนา
๑๐. พระครูปลัดบุญศรี อมโร (พ.ศ. ๒๕๒๓ – ๒๕๕๓)
๑๑. พระครูวรดิตถ์ธรรมสาร รักษาการแทนเจ้าอาวาส (พ.ศ. ๒๕๕๓ – ๒๕๕๔)
ดาบิด มาเตออส
David Mateos
Scooby-Doo! Music of the Vampire
เฟร์นานโด กาโก
วันน้ำของโลก
ภูริต ภิรมย์ภักดี
ภูริต ภิรมย์ภักดี หรือชื่อเดิม สันต์ ภิรมย์ภักดี (ชื่อเล่น เต้) เกิดเมื่อวันที่ 12 มกราคม พ.ศ. 2520 เป็นนักธุรกิจ และนักร้องชาวไทย เป็นสมาชิกวงกรุงเทพมาราธอน สันต์ เป็นทายาทคนโตของตระกูลภิรมย์ภักดี ถือเป็นรุ่นที่ 4 ปัจจุบันดำรงตำแหน่งประธานเจ้าหน้าที่บริหารและกรรมการผู้จัดการใหญ่ บริษัท บุญรอดบริวเวอรี่ จำกัด
ภูริตเป็นทายาทรุ่นที่ 4 ของตระกูลภิรมย์ภักดี ผู้ผลิตเบียร์รายแรกของประเทศไทย เป็นบุตรชายคนโตของ สันติ - อรุณี ภิรมย์ภักดี สมรสกับ ตอง - นิสามณี ภิรมย์ภักดี มีบุตร 2 คน ชื่อ เด็กหญิง นิษา ภิรมย์ภักดี และ เด็กชาย ณกฤศ (สิงห์) ภิรมย์ภักดี ปัจจุบันดำรงตำแหน่งประธานเจ้าหน้าที่บริหาร บริษัท บุญรอดเทรดดิ้ง จำกัด
ภูริตจบการศึกษาระดับมัธยมศึกษาที่โรงเรียนสาธิตประสานมิตรถึงมัธยมศึกษาปีที่ 2 จากนั้นบินไปสหรัฐอเมริกาเพื่อศึกษาต่อระดับไฮสคูล ที่ Wilbraham Monson Academy ถึงเกรด 12 และจบปริญญาตรีด้าน Business Management จากมหาวิทยาลัย Bentley College เมืองบอสตัน รัฐแมสซาชูเซตส์ ประเทศสหรัฐอเมริกา
หลังจบการศึกษาด้วยวัย 21 ปี ภูริตเริ่มเข้ามาช่วยธุรกิจครอบครัวครั้งแรกในตำแหน่งพนักงานดูแลถังเบียร์ จากนั้นออกไปศึกษาการปรุงและการผลิตเบียร์ Master of Brewing ที่ Doemens Institute of Technology ซึ่งเป็นสถาบันสอนด้านการปรุงเบียร์ที่เก่าแก่ของเยอรมัน และมีชื่อเสียงเป็นที่ยอมรับระดับโลก ถือเป็น Brewmaster คนที่ 3 ของตระกูลภิรมย์ภักดี ต่อจากคุณปู่ ประจวบ ภิรมย์ภักดี (Brewmaster ไทยคนแรก) และคุณปิยะ ภิรมย์ภักดี (ลุง) หลังสำเร็จการศึกษาภูริตเดินทางกลับประเทศไทยและเลือกฝึกงานกับบริษัทโฆษณายักษ์ใหญ่อย่าง บริษัท โอกิลวี่ แอนด์ เมเธอร์ (ประเทศไทย) เพื่อเรียนรู้งานด้านโฆษณาและการตลาด ก่อนจะเข้ามาทำงานด้านการตลาดที่บุญรอดฯ อีกสักระยะ แล้วจึงศึกษาต่อระดับปริญญาโททางธุรกิจ Master of Business Administration และ Marketing and Entrepreneurship Major ณ สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
ปี 2547 ภูริตเข้าทำงานบริษัท บุญรอดบริวเวอรี่ จำกัด อย่างเต็มตัวในตำแหน่งผู้จัดการฝ่ายพัฒนาธุรกิจและฝ่ายการตลาดผลิตภัณฑ์กลุ่มนอนแอลกอลฮอล์ และถือเป็นเป็นนักธุรกิจรุ่นใหม่ ที่มีแนวทางการทำงานเชิงรุก การอยู่ในตำแหน่งการพัฒนาธุรกิจ กระทั่งปี 2553 ได้รับการแต่งตั้งเป็นกรรมการบริหารบริษัท บุญรอดบริวเวอรี่ จำกัด และก้าวขึ้นสู่ตำแหน่งประธานเจ้าหน้าที่บริหาร บริษัท บุญรอดเทรดดิ้ง ซึ่งเป็นบริษัทที่ทำหน้าที่ดูแลเรื่องการตลาดและช่องทางการจัดจำหน่ายให้กับสินค้าในเครือของบุญรอดบริวเวอรี่ ในปี 2559 จนถึงปัจจุบัน
นอกจากผลงานที่สร้างความสำเร็จให้กับสินค้าหลัก ได้แก่ เบียร์ โซดา น้ำดื่ม แล้ว ภูริตยังสร้างผลิตภัณฑ์ในกลุ่มนอนแอลกอฮอล์ เช่น สาหร่ายมาชิตะ น้ำแร่เพอร์รา อีกทั้งยังเป็น Key man ในการสร้างพันธมิตรทางธุรกิจที่หลากหลายให้กับบริษัทฯ อาทิ บริษัท มารุเซ็น ที จำกัด (ประเทศญี่ปุ่น) ผู้ผลิตและจัดจำหน่ายชาเขียวญี่ปุ่น (Japanese Green Tea) ของประเทศญีปุ่นและส่งออกไปในหลายประเทศทั่วโลก, บริษัท ซังโกะ เซกะ จำกัด ผู้ผลิตและจำหน่ายขนมอบกรอบและ บริษัท เค เจ ซี อินเตอร์ฟู้ด จำกัด ผู้ผลิตสาหร่ายจากประเทศเกาหลี ในปี 2561 ภูริตยังเป็นกำลังหลักในการจัดตั้งบริษัท Singha Ventures  ซึ่งเป็นบริษัทร่วมลงทุน หรือ CVC (Corporate Venture Capital) ในธุรกิจ Start Up ทั่วโลก โดยภูริตรับผิดชอบในด้านการบริหารองค์กร ในตำแหน่งประธานกรรมการบริหาร
ภูริตยังมีอีกหนึ่งบทบาทในวงการบันเทิงกับการเป็นสมาชิกวงดนตรี กรุงเทพมาราธอน (Krungthep Marathon) ตำแหน่ง นักร้องนำ พร้อมสมาชิกวงอีก 3 คน ได้แก่ ปาย – กอบชัย ข่วงอารินทร์ (กีตาร์) , นะ – ธนวิตร พงษ์เจริญ (เบส) และ อู๋ – ยศทร บุญญธนาภิวัฒน์ (กลอง) มีผลงานออกมาแล้วสองอัลบั้ม คืออัลบั้ม The Winner และอัลบั้ม 7912 ภายใต้สังกัด สไปร์ซซี่ ดิสก์ (SPICY DISC) และยังมีผลงานเพลงเป็นที่รู้จักมากมาย เช่น "หากความรักฟังอยู่" เพลงประกอบละคร บันไดดอกรัก (พ.ศ. 2554), "เมื่อไหร่จะได้พบเธอ" เพลงประกอบละคร พรพรหมอลเวง (พ.ศ. 2556), "น้ำตา" เพลงที่ภูริต แต่งเนื้อร้องและขับร้องด้วยตัวเอง เพื่อถ่ายทอดจากความรู้สึก ต่อการจากไปของเพื่อนรุ่นน้อง ประชาธิป มุสิกพงศ์ (สิงห์) มือกีตาร์วง Sqweez Animal (พ.ศ. 2558), เพลง "ปลายรุ้ง" เพลงประกอบละคร ตามรักคืนใจ ที่ได้ร้องร่วมกับน้องนิษา ลูกสาวของภูริต (พ.ศ. 2558)
ในปี 2560 ได้รับเชิญเป็น 1 ในนักร้องปริศนาของรายการ The Mask Singer  Season 3 นอกจากนี้ภูริตยังใช้เวลาในวันว่างกับกีฬา Extreme ทั้งการแข่งรถยนต์, Snowboard, มวยไทย ฯลฯ ลงแข่งรถยนต์ในหลายรายการตั้งแต่เด็กจนถึงปัจจุบัน สามารถทำผลงานคว้าแชมป์หลายรายการทั้ง อาทิ แชมป์อันดับ 1 ในการแข่งขันรถยนต์ Thailand Grand Touring Championship ประเภททีม Concept Car (พ.ศ. 2541) แชมป์อันดับ 1 ของตารางคะแนนรวมตลอดฤดูกาลในการแข่งขันรถยนต์ GT Asia Series รุ่น GTC (พ.ศ. 2559) รองแชมป์การแข่งขันรถยนต์ Audi LMS Cup สนามบุรีรัมย์ (พ.ศ. 2559) และล่าสุดกับตำแหน่งแชมป์การแข่งขันรถยนต์รายการ Audi R8 LMS Cup ในปี 2017 ที่แข่ง 5 สนามใน 4 ประเทศ
กีฬามวยไทยเป็นอีกกีฬาที่ภูริตหลงใหลมาตั้งแต่เด็กและยังคงฝึกฝนอยู่ในปัจจุบัน รวมทั้งยังเป็นเจ้าของโรงเรียนมวยไทย RSM Academy รวมทั้งเป็นผู้สนับสนุนให้กับนักมวยไทย บัวขาว บัญชาเมฆ และสนับสนุนค่ายมวยบัญชาเมฆ
พระเจริญราชเดช (กวด ภวภูตานนท์ ณ มหาสารคาม)
พระเจริญราชเดช (กวด ภวภูตานนท์ ณ มหาสารคาม) นามยศเดิมที่ท้าวมหาชัยกรมการเมืองร้อยเอ็ด นามเดิมว่าท้าวกวด เป็นเจ้าเมืองมหาสารคามองค์แรกในฐานะพระประเทศราชและหัวเมืองชั้นเอก เชื้อสายเจ้านายในราชวงศ์ล้านช้างเวียงจันทน์เดิมที่อพยพมาปกครองหัวเมืองลาวทั่วภาคอีสาน พระนามเต็มตามธรรมเนียมท้องถิ่นในเอกสารราชการเรื่องแต่งตั้งเพี้ยจันทะเนตกรมการเมืองมหาสารคาม วัน 1 (อาทิตย์) ขึ้น 1 ค่ำ เดือน 8 ปีมะเส็ง ตรีนิศก ระบุว่า พระราช...อัคคมหากษัตริย์อัดทีปติเอกษัตตะมหานัครบุรี สีสุริยมาสชาติสุริยวงศ์เทพยาดาเจ้าพระจะเลือนลาสซะเดด องค์เสวยเมืองมหาสาลคามราชธานีสีสาเกตะ ส่วนเอกสารฝ่ายสยามออกนามยศเต็มว่า พระเจริญราชเดชวีรเชษฐ์มหาขัติยพงศ์ รวิวงศ์สุรชาติประเทศราชธำรงรักษ์ ศักดิ์กิติยศเกรียงไกรศรีพิชัยเทพวรฤทธิ์ พิศอนุพงศ์ปรีชาสิงหบุตรสุวัฒนา นคราภิบาลชาญพิชัยสงคราม พระเจริญราชเดชเป็นต้นสกุลภวภูตานนท์ ณ มหาสารคาม และสกุลมหาสาขาในจังหวัดมหาสารคาม
พระเจริญราชเดชบรรดาศักดิ์เดิมที่ท้าวมหาชัย เป็นบุตรอุปฮาด (สิงห์) คณะอาชญาเมืองร้อยเอ็ด เกิดปี พ.ศ. 2379 ที่เมืองร้อยเอ็ด เป็นนัดดาของพระยาขัติยวงษาพิสุทธิบดี (สีลัง ธนสีลังกูร) เจ้าเมืองร้อยเอ็ด และเป็นปนัดดาของพระขัติยวงษา (ทนหรือสีทนมณี ธนสีลังกูร) ผู้สร้างเมืองร้อยเอ็ดและเจ้าเมืองร้อยเอ็ดองค์แรก สืบเชื้อสายจากเจ้าแก้วมงคล (จารย์แก้ว) ผู้สร้างเมืองท่งศรีภูมิต่อมาคือเมืองสุวรรณภูมิ (อ.สุวรรณภูมิ จ.ร้อยเอ็ด) ก่อนแยกไปตั้งเมืองร้อยเอ็ด
การศึกษาและงานราชการ.
ครั้นท้าวกวดเจริญวัยได้ศึกษาอยู่กับสำนักยาท่านหลักคำเมืองอุบลราชธานี หลังจบการศึกษาได้กลับไปรับราชการเมืองร้อยเอ็ดอยู่กับพระขัติยวงษา (จัน ธนสีลังกูร) เจ้าเมือง ท้าวกวดเป็นผู้มีความสามารถในราชการปราบโจรผู้ร้ายให้สงบราบคาบจีงได้รับแต่งตั้งเป็นท้าวมหาชัยคณะกรมการเมืองเมื่ออายุ 21 ปี วันที่ 22 สิงหาคม พ.ศ. 2408 รัชกาลที่ 4 มีพระบรมราชโองการโปรดเกล้าฯ เลื่อนเป็นพระเจริญราชเดชเจ้าเมืองมหาสารคามองค์แรก มีท้าวบัวทองเป็นผู้ช่วยราชการ พ.ศ. 2412 ทรงพระกรุณาโปรดเกล้าฯ ยกฐานะเมืองมหาสารคามให้ขึ้นตรงต่อกรุงเทพมหานคร ต่อมา พ.ศ. 2418 พวกฮ่อเป็นกบฏ พระเจริญราชเดชเข้าร่วมรบปราบกบฏด้วยความสามารถจนได้ชัย รัชกาลที่ 5 จึงทรงพระกรุณาโปรดเกล้าฯ พระราชทานนามยศให้สูงขึ้นเป็นที่พระเจริญราชเดชวรเชษฐมหาขัติยพงศ์สุรชาติ ประเทศราชธำรงค์รักษ์ศักดิ์กิติยศเกรียงไกร ศรีพิชัยเทพวราฤทธิ์พิษณุพงศ์ปรีชา สิงหบุตรสุวัฒนานคราภิบาล ชาญพิชัยสงคราม
การตั้งเมืองมหาสารคาม.
พระขัติยวงษา (จัน ธนสีลังกูร) เจ้าเมืองร้อยเอ็ดได้ปรึกษากับอุปฮาด (ภู) เห็นว่าท้าวมหาชัย (กวด) สมควรจะเป็นเจ้าเมืองจึงมอบผู้คนให้ปกครอง เป็นชายฉกรรจ์จำนวน 2,000 รวมทั้งเด็ก ผู้หญิง และคนชรารวมราว 5,000 ให้ท้าวบัวทองบุตรอุปฮาด (ภู) เป็นผู้ช่วย พากันแยกไปหาที่ตั้งเมืองใหม่ ต่อมาท้าวมหาชัยเห็นว่าด้านตะวันตกของกุดยางใหญ่ (กุดนางใย บ้านนางใย) เหมาะแก่การตั้งบ้านเมืองเพราะน้ำท่วมไม่ถึง หน้าแล้งสามารถใช้น้ำจากกุดยางใหญ่และหนองท่ม (หนองกระทุ่ม) ได้ แต่ท้าวบัวทองเห็นว่าด้านตะวันตกของบ้านลาด (บ้านลาดพัฒนา) ริมฝั่งลำน้ำชีเป็นทำเลเหมาะสมกว่าเพราะมีแหล่งน้ำอุดมสมบูรณ์ตลอดปีและสามารถใช้เป็นเส้นทางคมนาคมทางน้ำได้ ในที่สุดพระขัติยวงษา (จัน) ตัดสินใจมีใบบอกไปยังราชสำนักกรุงเทพเพื่อนำความขึ้นกราบบังคมทูลรัชกาลที่ 4 ขอพระราชทานบ้านลาด กุดยางใหญ่ ให้เป็นเมือง ขอท้าวมหาชัย (กวด) เป็นเจ้าเมือง ท้าวบัวทองเป็นอุปฮาช ท้าวไชยวงษา (ฮึง) บุตรพระยาขัติวงษา (สีลัง) เป็นราชวงษ์ มีข้อสังเกตว่าพระขัติยวงษา (จัน) ได้ขอพระราชทานทั้งบ้านลาดและกุดยางใหญ่เป็นเมืองมหาสารคาม แต่ที่ตั้งเมืองจริงอยู่ที่กุดยางใหญ่
ราชสำนักกรุงเทพมีสารตรามายังพระขัติยวงษา (จัน) ลงวันอังคาร เดือน 10 ขึ้น 1 ค่ำ ปีฉลู สัปตศก จุลศักราช 1227 (ตรงกับ 22 สิงหาคม พ.ศ. 2408) ดังความตอนหนึ่งว่า ...จึงมีพระบรมราชโองการดำรัสว่า ซึ่งเจ้าพระยาภูธรราภัย พร้อมกับเจ้าพระยานครราชสีมาไล่เลียงแลทำแผนที่เมืองจะตั้งใหม่ เห็นการไม่เกี่ยวข้องแก่บ้านแก่เมืองใดแล้ว จึงโปรดเกล้าฯ ขนานนามบ้านลาด กุดนางใย เป็นเมืองมหาสารคาม พระราชทานนาม สัญญาบัตรประทับพระราชลัญจกร ตั้งท้าวมหาชัยเป็นพระเจริญราชเดช เจ้าเมือง ทำราชการขึ้นแก่เมืองร้อยเอ็ด ให้พระราชทานท้าวมหาชัยผู้เป็นที่พระเจริญราชเดช เจ้าเมืองมหาสารคาม... ต่อมา พ.ศ. 2412 รัชกาลที่ 5 ได้โปรดเกล้าฯ ยกฐานะเมืองมหาสารคามและเจ้าเมืองให้สูงขึ้น แล้วแยกจากเมืองร้อยเอ็ดไปขึ้นตรงต่อกรุงเทพมหานคร
ปราบกบฏฮ่อ.
ในพุทธศักราช 2417-2419 พระบาทสมเด็จพระจุลจอมเกล้าเจ้าอยู่หัว ได้โปรดเกล้าโปรดกระหม่อมให้ท้าวมหาชัย (กวด) เป็นแม่ทัพ ยกกำลังพล 3 หัวเมืองไปสมทบทัพหลวง ปราบปรามกองทัพจีนฮ่อที่นครเวียงจันทน์ และนครหลวงพระบาง ฝ่ายท้าวมหาชัย (กวด) ได้แสดงความองอาจกล้าหาญจนมีชัยชนะหลายจุด จึงทรงพระกรุณาโปรดเกล้าโปรดกระหม่อม เลื่อนฐานะท้าวมหาชัย (กวด) ให้เทียบเท่าเจ้าผู้ครองนคร มีการใช้ราชาศัพท์อย่างเจ้าประเทศราชในหอโฮงและคุ้มของเจ้าเมือง สามารถสังเกตได้ในสร้อยราชทินนามว่า "ประเทศราชธำรงค์รักษ์" หมายถึง ผู้ปกป้องรักษาเมืองประเทศราชคือเมืองมหาสารคาม
ปีที่ 3 ของการปราบปรามจีนฮ่อ เป็นปีที่กองทัพไทยมีชัยชนะอย่างเด็ดขาด ท้าวมหาชัย (กวด) ได้นำพลเข้าต่อสู้ปราบปรามอย่างเข้มแข็งยิ่ง ขณะที่กำลังตะลุมบอนท้าวมหาชัย (กวด) ได้ถูกปืนและหอกข้าศึกตกจากหลังม้าอาการสาหัส แม้กระนั้นก็ยังฝืนใจฝืนกายสั่งให้นายทหารแบกร่างของตนเข้าบัญชาการทัพจนมีชัยชนะในที่สุด
เมื่อสิ้นสุดสงครามแล้ว ท้าวมหาชัยได้ถึงแก่กรรม เมื่อวันที่ 22 เมษายน พุทธศักราช 2421 เพราะความบอบช้ำสาหัสจากสงคราม สิริรวมชนมายุได้ 43 ปี
พระเจริญูราชเดช (กวด ภวภูตานนท์ ณ มหาสารคาม) หรือที่ลูกหลานชาวมหาสารคามรู้จักกันในนาม "ท้าวมหาชัย" ได้จากไปนานแล้ว แต่เกียรติยศเกียรติคุณ ของท่านยังตรึงตราอยู่ในความทรงจำของชาวเมืองมหาสารคามอย่างไม่รู้ลืม ท่านเป็นทั้งยอดนักรบ และยอดนักปกครอง เป็นปฐมบุรุษผู้สร้างเมืองมหาสารคาม ประชาชนทั้งหลายได้มอบสมญานามให้แก่ท่านว่า "อาชญาพ่อหลวงมหาชัย"
การพระราชทานนาม.
ความตอนท้ายในรายงานกิจการจังหวัดมหาสารคาม ประจำปี 2506-2509 เรื่อง ประวัติอาชญาพ่อหลวงมหาชัย ผู้สร้างเมืองมหาสารคาม ได้กล่าวไว้ว่า “ทรงพระกรุณาโปรดเกล้าฯ เลื่อนชั้นท้าวมหาชัยขึ้นเทียบเท่าเจ้าผู้ครองนคร (พุทธศักราช 2418-2419) พระเจริญราชเดช วีรเชษฐ์มหาขัติยพงศ์ รวิวงศ์สุรชาติ ประเทศราชธำรงรักษ์ ศักดิ์กิติยศเกรียงไกร ศรีพิชัยเทพวรฤทธิ์ พิศอนุพงศ์ปรีชา สิงหบุตรสุวัฒนา นคราภิบาล ชาญพิชัยสงคราม และได้พระราชทานเครื่องยศ ดังต่อไปนี้แก่พระเจริญราชเดช (กวด)
1. สร้อยคอประคำทองคำ 108 เม็ด 1 สาย
2. สร้อย เสื้อทรงประพาส หมวกทรงประพาส 1 สำรับ
3. หมวกตุ้มปี่ 1 สำรับ
4. กระบี่บั้งทอง 5 บั้ง 1 กระบี่
5. ปืนชนวนต้นทองแดงเลี่ยมเงิน 1
6. สัปทนปัสตู 1 อัน
7. เสลี่ยงประดับลายกนก ถมตะทองทั้งตัว 1 เสลี่ยง
8. พานหมากกลม ถมตะทอง เครื่องในทองคำล้วน คือ
พระเจริญราชเดช (กวด ภวภูตานนท์ ณ มหาสารคาม) ถึงแก่พิราลัย เมื่อวันที่ 22 เมษายน พ.ศ. 2421
สกุล ภวภูตานนท์ ณ มหาสารคาม.
ภวภูตานนท์ เป็นนามสกุลพระราชทานจากรัชกาลที่ 6 ลำดับที่ 1218 พระราชทานแก่พระเจริญราชเดช (อุ่น) กรมการพิเศษเมืองมหาสารคาม กระทรวงมหาดไท มณฑลร้อยเอ็จ (อดีตเจ้าเมืองวาปีปทุมลำดับสุดท้าย) ทวดชื่อราชวงษ์ (หล้า) ปู่ชื่ออุปฮาด (ภู) เมื่อ 12 เมษายน พ.ศ. 2457 เขียนเป็นอักษรโรมันว่า "Bhavabhutananda" ตามประกาศพระราชทานนามสกุลครั้งที่ 15 ราชกิจจานุเบกษาเล่มที่ 31 หน้า 68 ภายหลังเมื่อ 18 เมษายน พ.ศ. 2462 โปรดเกล้าฯ ให้เติมสร้อย "ณ มหาสารคาม" (na Mahasaragama) เป็น "ภวภูตานนท์ ณ มหาสารคาม" (Bhavabhutananda na Mahasaragama) อนึ่งพระเจริญราชเดช (อุ่น) เป็นหลานท้าวบัวทองบุตรอุปฮาด (ภู) ท้าวบัวทองได้ตั้งเมืองมหาสารคามร่วมกับพระเจริญราชเดช (กวด) พระเจริญราชเดช (กวด) เป็นพ่อตาและลุงของพระเจริญราชเดช (อุ่น) เนื่องจากยานางศรีสุมาลย์ (ศรี) ภริยาของพระเจริญราชเดช (อุ่น) เป็นธิดาของพระเจริญราชเดช (กวด)
http://www.mahasarakham.go.th/index.htm
http://www.oknation.net/blog/mahasarakham/2008/05/29/entry-2
http://www.sarakhamclick.com/sarakham/จังหวัดมหาสารคาม/ท้าวมหาชัย-กวด.html
อีมาน (นางแบบ)
อีมาน มุฮัมมัด อับดุลมะญีด (, , เกิด: 25 กรกฎาคม ค.ศ. 1955) หรือที่รู้จักกันในชื่อ อีมาน (มาจากภาษาอาหรับมีความหมายว่า "ศรัทธา") เป็น นางแบบ, นักแสดง และผู้ประกอบการชาวอเมริกันเชื้อสายโซมาเลีย เธอเป็นภรรยาคนปัจจุบันของเดวิด โบอี
อีมาน เกิดเมื่อวันที่ 25 กรกฎาคม ค.ศ. 1955 ที่กรุงโมกาดิชู ประเทศโซมาเลีย เป็นบุตรสาวของนางมัรยัม กับนายมุฮัมมัด อับดุลมะญีด บิดาของเธอเป็นนักการทูต และเป็นอดีตเอกอัครราชทูตประจำประเทศซาอุดีอาระเบีย ส่วนมารดาเป็นนรีแพทย์ เธอมีพี่น้องอีกสี่คน เป็นชายสองคน ชื่อ อีเลียส และไฟซอล เป็นหญิงอีกสองคนชื่อ อีดิล กับนาดียะห์
อีมาน สำเร็จการศึกษาระดับมัธยมศึกษาจากประเทศอียิปต์ ภายหลังได้ย้ายมาพำนักอยู่ในประเทศเคนยา และสำเร็จการศึกษาระดับอุดมศึกษาจากสาขารัฐศาสตร์ มหาวิทยาลัยไนโรบี ประเทศเคนยา
อีมานนับถือศาสนาอิสลาม เธอสามารถพูดได้ 5 ภาษา ได้แก่ ภาษาโซมาลี, อาหรับ, อิตาลี, ฝรั่งเศส และอังกฤษ
ขณะที่ยังศึกษาอยู่ในมหาวิทยาลัย อีมานได้รับการดูตัวจาก ปีเตอร์ เบรียด ช่างภาพชาวอเมริกัน เธอจึงย้ายมายังสหรัฐอเมริกาเพื่อเข้าวงการนางแบบ ผลงานชิ้นแรกของเธอคือถ่ายแบบลงในนิตยสารโวค (Vogue) ในปี ค.ศ. 1976 ไม่ช้าเธอก็เริ่มมีชื่อเสียงเพิ่มขึ้น จนปูทางไปสู่การเป็นสุดยอดนางแบบ
ด้วยคุณลักษณะที่ดีของเธอ อันได้แก่ ลำคอที่ยาว, รูปร่างสูงเพรียว, ผมเหยียดตรงตามธรรมชาติ, สีผิวโทนทองแดง และสำเนียงอันแปลกหู คือความสำเร็จบนโลกแฟชัน แม้เธอจะยืนยันอยู่เสมอว่า เธอก็มีรูปร่างลักษณะเช่นสตรีชาวโซมาเลียทั่วไป
เธอเปรียบประดุจเทพธิดามิวส์ของนักออกแบบที่มีชื่อเสียงจำนวนมาก ซึ่งรวมไปถึง ฮอลส์ตัน, จานนี เวอร์ซาเช, แคลวิน ไคลน์, อิซเซ มิยะเกะ, ดอนนา คาราน และโดยเฉพาะอย่างยิ่ง อีฟว์ แซ็ง โลร็อง
ในช่วง 14 ปีในวงการนางแบบชั้นสูงของเธอ เธอได้ร่วมงานกับช่างภาพที่มีชื่อเสียง อาทิ เฮลมุต นิวตัน, ริชาร์ด อาเวดอน, เออร์วิง เพนน์ และแอนนี เลโบวิตช์
ปัจจุบันเธอเซนสัญญากับบริษัทเทสส์เมเนจเมนต์ในกรุงลอนดอน
ผลงานภาพยนตร์และโทรทัศน์.
เธอรับงานแสดงเป็นครั้งคราว ภาพยนตร์เรื่องแรกที่สร้างชื่อเสียงให้เธอคือ "The Human Factor" ซึ่งเป็นภาพยนตร์อังกฤษปี 1979 และภาพยนตร์เรื่อง "Out of Africa" ซึ่งได้รับรางวัลออสการ์ในปี ค.ศ. 1985 และรับบทนีนา จากภาพยนตร์เรื่อง "No Way Out" คู่กับเควิน คอสต์เนอร์ และรับบทเป็นมาร์เทีย จากภาพยนตร์เรื่อง "Star Trek VI: The Undiscovered Country" ในปี ค.ศ. 1991
ส่วนทางโทรทัศน์ อีมานปรากฏตัวสองครั้งในแมอามีไวซ์ รับบทเป็น ดาโกตา ใน "Back in the World" (1985) และรับบทโลอิส ไบลต์ ใน "Love At First Sight" (1988) และเธอปรากฏตัวอีกครั้งในปี ค.ศ. 1988 รับบทเป็นมารี แบบีเนาซ์ ใน "In the Heat of the Night"
กลางปี 2000 เธอเป็นผู้จัดรายการ "Project Runway Canada" ทางช่องบราโวทีวี ในปี ค.ศ. 2010 เธอและเพื่อน ๆ ได้ร่วมงานของนักออกแบบชื่อ ไอแซก มิซราฮี และเป็นผู้จัดรายการ "The Fashion Show" ปัจจุบันย้ายไปอยู่ช่องไลฟ์ไทม์แล้ว
อีมานสมรสครั้งแรก เมื่อมีอายุได้ 18 ปี กับหนุ่มชาวโซมาเลียผู้หนึ่งซึ่งตกหลุมรักเธอ แต่การสมรสได้สิ้นสุดลงเพียงเวลาไม่นาน เนื่องจากอีมานย้ายไปยังสหรัฐอเมริกาเพื่อเป็นนางแบบ
ในปี ค.ศ. 1977 อีมานได้สมรสกับสเปนเซอร์ เฮย์วูด นักบาสเกตบอลชาวอเมริกัน ทั้งคู่มีบุตรสาวด้วยกัน 1 คน คือ ซูเลคา เฮย์วูด (เกิด ค.ศ. 1978) แต่ภายหลังอีมานและเฮย์วูดได้หย่าจากกันในปี ค.ศ. 1987
วันที่ 24 เมษายน ค.ศ. 1992 เธอได้สมรสกับเดวิด โบอี มีบุตรสาว 1 คน ชื่อ อเล็กแซนดรา แซห์รา โจนส์ (เกิด 15 สิงหาคม ค.ศ. 2000) นอกจากนี้อีมานยังเป็นแม่เลี้ยงของดันแคน โจนส์ บุตรจากสมรสครั้งก่อนของสามี ครอบครัวของเธออาศัยไปมาระหว่างลอนดอนกับแมนฮัตตัน
แชเนล อีมาน
แชเนล อีมาน โรบินสัน (; เกิด: 1 ธันวาคม ค.ศ. 1990) หรือที่รู้จักในชื่อ แชเนล อีมาน นางแบบแฟชันชาวอเมริกัน ที่มีชื่อเสียงจากการเดินแบบในงานของน้ำหอมวิกตอเรียซีเครต
อีมาน เกิดเมื่อวันที่ 1 ธันวาคม ค.ศ. 1990 ที่เมืองแอตแลนตา รัฐจอร์เจีย สหรัฐอเมริกา และเติบโตที่เมืองลอสแอนเจลิส รัฐแคลิฟอร์เนีย เธอและมารดาเปิดร้านร่วมกันชื่อ "The Red Bag Boutique" ในลอสแอนเจลิส
มารดาของเธอเป็นลูกครึ่งเกาหลีกับแอฟริกันอเมริกัน ส่วนบิดาเป็นชาวอเมริกันเชื้อสายแอฟริกัน
อีมานเริ่มเข้าสู่วงการนางแบบเมื่ออายุได้ 13 ปี กับฟอร์ดโมเดลซึ่งเป็นที่เดินแบบสำหรับเด็กในลอสแอนเจลิส ในปี ค.ศ. 2006 เธอได้ร่วมประกวดในงานฟอร์ดซุปเปอร์โมเดลและได้รางวัลอันดับที่สาม
หนังสือพิมพ์นิวยอร์กไทมส์ได้เขียนบทความเกี่ยวกับคุณลักษณะของเธอว่าเป็น นางแบบจากหนึ่งวัน (A Model from Day 1) อีมานได้อธิบายว่านางแบบเป็นชีวิตทั้งหมดของเธอ เธอได้ขึ้นหน้าปกของนิตยสารโวกฉบับเดือนพฤษภาคม ค.ศ. 2007 เป็นหนึ่งใน "นางแบบชั้นนำของโลกต่อไป"
อีมานและมารดาปรากฏตัวในรายการเดอะไทราแบงก์โชว์ในเดือนตุลาคม ค.ศ. 2007 ต่อมาเมื่อวันที่ 21 มีนาคม ค.ศ. 2009 เธอปรากฏตัวเป็นผู้ประกาศข่าวสั้นในรายการเฮาส์ออฟสไตลส์ทางช่องเอ็มทีวีกับบาร์ เรฟาเอลี
เมื่อวันที่ 9 กันยายน ค.ศ. 2009 เธอเป็นผู้ตัดสินในรายการอเมริกาส์เน็กซต์ท็อปโมเดล ฤดูกาลที่ 13
ในปี ค.ศ. 2011 อีมานได้เป็นส่วนหนึ่งในการผลักดันให้ทุกคนตระหนักถึงความอดอยาก, ภัยแล้ง และภัยสงครามในทวีปแอฟริกา อีมานได้ร่วมกับอูมา เธอร์แมน, จีนา เดวิส และจอร์ช ฮาร์ตเนตต์ นำแสดงในโฆษณาทางยูทูบที่ทวงถามสหรัฐอเมริกาเกี่ยวกับวิกฤตที่ที่มีผลต่อประชาชนทั้ง 13 ล้านคน
ลิซ่า ดี อามาโต้
วิทนีย์ ทอมป์สัน
ปาเนเวจิส
ฮามิท อลินทอป
สัตว์ฟันแทะ
อ้นกลาง
อ้นกลาง  เป็นสัตว์เลี้ยงลูกด้วยนมชนิดหนึ่ง ในอันดับสัตว์ฟันแทะ (Rodentia) ในวงศ์ Rhizomyinae
เป็นอ้นขนาดกลาง มีรูปร่างคล้ายอ้นชนิดอื่นทั่วไป มีความยาวจากปลายจมูกถึงรูทวาร ประมาณ 26-35 เซนติเมตร อาศัยอยู่ในป่าไผ่ พบกระจายพันธุ์ตั้งแต่ตอนใต้ของจีน, ในประเทศไทย ในภาคเหนือ แนวป่าตะวันตกและตามแนวเขาหินปูนในภาคกลาง, ภาคตะวันออกเฉียงเหนือตอนบน และภาคใต้ และหลายประเทศในภูมิภาคอินโดจีน
Rhizomys pruinosus
วงศ์อ้น
วงศ์อ้น หรือ วงศ์หนูตุ่น  เป็นวงศ์ของสัตว์เลี้ยงลูกด้วยนมในอันดับสัตว์ฟันแทะวงศ์หนึ่ง ใช้ชื่อวิทยาศาสตร์ว่า Spalacidae (/สปา-ลา-ซิ-ดี/)
จัดเป็นสัตว์ฟันแทะขนาดกลาง มีรูปร่างทั่วไปคล้ายกับหนูตะเภาหรือตุ่น ซึ่งเป็นสัตว์ที่อยู่ต่างอันดับกัน มีการดำรงชีวิตคล้ายกับตุ่น คือ ขุดโพรงอยู่ใต้ดิน ในโพรงมีทางเข้าออกหลายทาง ซึ่งในโพรงนั้นเป็นแบ่งเป็นห้อง ๆ ทั้งที่อยู่อาศัย, เลี้ยงดูลูกอ่อน และเก็บสะสมอาหาร และไม่รวมฝูงกับสัตว์ฟันแทะในวงศ์อื่น กินอาหารจำพวกรากพืชชนิดต่าง ๆ และพืชบางประเภท เช่น ไผ่ ในเวลากลางคืน
มีลักษณะโดยรวม คือ มีขาสั้น มีหัวกะโหลกที่กลมสั้น มีกล้ามเนื้อคอที่แข็งแรง ฟันหน้าใหญ่ และดวงตาเรียวเล็ก กรงเล็บหน้าขยายใหญ่โตมากใช้สำหรับขุดดิน หูและหางมีขนาดเล็กมาก หรือบางชนิดไม่มีเลย
สัตว์ในวงศ์นี้ มีอายุการตั้งท้องแตกต่างออกไปตามแต่ละชนิด แต่ลูกอ่อนเมื่อเกิดออกมาตาจะยังไม่ลืม และขนจะยังไม่ปกคลุมลำตัว จะยังดูดนมแม่เป็นเวลาหลายเดือน ก่อนจะแยกออกไป แต่ในบางชนิด ก็จะแยกตัวออกไปทันที
พบกระจายพันธุ์ในทวีปเอเชีย ตั้งแต่ไซบีเรีย, เอเชียกลาง, เอเชียตะวันออก, เอเชียใต้ และเอเชียตะวันออกเฉียงใต้ และในทวีปแอฟริกา
แบ่งออกได้เป็นวงศ์ย่อย ๆ ได้ 3 วงศ์ 6 สกุล (ดูในตาราง) พบประมาณ 37 ชนิด ในประเทศไทย พบทั้งหมด 3 ชนิด คือ อ้นใหญ่ ("Rhizomys sumatrensis"), อ้นกลาง ("R. pruinosus") และอ้นเล็ก ("Cannomys badius") ซึ่งทั้งหมดเป็นสัตว์ป่าคุ้มครอง และอยู่ในวงศ์ย่อย Rhizomyinae
Spalacidae
หนูตุ่น
วงศ์หนูตุ่น
นกคุ่มสี หรือ ไก่นา  เป็นนกขนาดเล็กชนิดหนึ่ง ในวงศ์ไก่ฟ้าและนกกระทา (Phasianidae)
ตัวผู้มีสีสันเด่นกว่านกคุ่ม ("Corturnix" spp.) ชนิดอื่นมาก โดยบริเวณหน้าผาก, คิ้ว และด้านข้างของคอเป็นสีน้ำเงินแกมเทา บริเวณใต้ตามีแถบสีขาว 2 แถบ คอหอยสีดำและด้านล่างมีแถบใหญ่สีขาว อกและสีข้างเป็นสีน้ำเงินแกมเทา ลำตัวด้านบนเป็นสีน้ำตาลเข้มมีลายจุดและลายขีดสีดำกระจายอยู่ ลำตัวด้านล่างส่วนที่เหลือเป็นสีน้ำตาลแดง ตัวเมียมีลำตัวด้านบนคล้ายกับตัวผู้ คอหอยสีเนื้อ ลำตัวด้านล่างสีเนื้อแกมม่วง อกและสีข้างมีลายแถบสีออกดำ นิ้วสีเหลืองเข้ม
พบกระจายพันธุ์ในประเทศอินเดีย, หมู่เกาะนิโคบาร์, ตอนใต้ของจีน, เกาะไต้หวัน, เกาะไหหลำ, เอเชียตะวันออกเฉียงใต้, หมู่เกาะซุนดาใหญ่, ฟิลิปปินส์ จนถึงทวีปออสเตรเลีย
มีพฤติกรรมอาศัยอยู่ในป่าหญ้า, ป่าละเมาะ และทุ่งโล่ง พบอยู่เป็นคู่หรือฝูงเล็ก ๆ หากินในเวลากลางวัน โดยหากินตามพื้นดิน ได้แก่ เมล็ดพืช และแมลงต่าง ๆ เช่น ปลวก เมื่อพบศัตรูซ่อนตามกอหญ้า ผสมพันธุ์ในช่วงฤดูร้อนต่อฤดูฝน ระหว่างเดือนเมษายนถึงเดือนมิถุนายน ทำรังด้วยการขุดดินให้เป็นแอ่งเล็ก ๆ บริเวณที่เป็นซุ้มกอหญ้าหรือกอพืช อาจนำใบไม้หรือใบหญ้ามาวางในแอ่งเพื่อรองรับไข่ ออกไข่ครั้งละประมาณ 5-7 ฟอง
นิยมเลี้ยงเป็นสัตว์เลี้ยงสวยงาม ในประเทศไทยมีสถานะเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ปา พุทธศักราช 2535
Exalfactoria chinensis
ไก่นา
โรงเรียนศรีสว่างวงศ์
โรงเรียนศรีสว่างวงศ์ เป็นโรงเรียนเอกชนประเภท ในสังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ ตั้งอยู่บริเวณถนนนิพัทธ์สงเคราะห์ 2 ตำบลหาดใหญ่ อำเภอหาดใหญ่ จังหวัดสงขลา เปิดสอนในระดับชั้นเตรียมอนุบาลและประถมศึกษาปีแบบสหศึกษา และเป็นโรงเรียนในเครือข่ายเอกชนที่ 2 ของจังหวัดสงขลา
ประวัติของโรงเรียน.
โรงเรียนศรีสว่างวงศ์ก่อตั้งเมื่อวันที่ 16 พฤษภาคม พ.ศ. 2532 โดยมี นางพยอม สารานนท์เป็นผู้รับใบอนุญาต โดยนางพยอม สารานนท์ ได้เล็งเห็นความสำคัญของเด็กและการศึกษาที่มุ่งเน้นให้มีความคิดสร้างสรรค์, มีความรู้ไว้ใช้ในชีวิตประจำวัน, มีจิตสาธารณะ และ สามารถอยู่กับผู้อื่นอย่างมีความสุข โรงเรียนศรีสว่างวงศ์มีเนื้อที่ 3 ไร่ 3 งาน 40 ตารางวา ตั้งอยู่ที่ 47/82 ถนนนิพัทธ์สงเคราะห์ 2 ตำบลหาดใหญ่ อำเภอหาดใหญ่ จังหวัดสงขลา 90110 เปิดสอนตั้งแต่ชั้นเตรียมอนุบาล 1 ถึง 6 ชั้นประถมศึกษาปีที่ 6 มีทั้งหมด 5 อาคารและยังมีห้องเสริมในการสอนแบบพิเศษ คือ ห้องวิทยาศาสตร์, ห้องนาฏศิลป์, ห้องคอมพิวเตอร์, ห้องศูนย์สื่อ สำหรับเด็กอนุบาล และห้องสมุดสำหรับนักเรียน และในปี พ.ศ. 2555 ได้เปลี่ยน
ผู้อำนายการโรงเรียนศรีสว่างวงศ์ เป็น นายวิวัฒน์ชัย สุนทรวิภาต เข้ามารับตำแหน่งแทน นาง พยอม สารานนท์
จักรวรรดิกาโรแล็งฌีย็อง
ราชวงศ์กาโรแล็งฌีย็อง
ยุคฟื้นฟูศิลปวิทยาคาโรแล็งเชียง
อาร์-77
อาร์-77 (R-77 RVV-AE) นาโต้เรียกว่า เอเอ-12 แอดเดอร์ (AA-12 Adder) เป็นขีปนาวุธอากาศสู่อากาศระยะปานกลาง สัญชาติรัสเซีย นำวิถีด้วยเรดาร์ กล่าวกันว่าสร้างขึ้นมาเพื่อตอบโต้กับ เอไอเอ็ม-120 แอมแรม ของสหรัฐอเมริกา จึงได้รับฉายาว่า "แอมแรมสกี้"
อาร์-77 (ขีปนาวุธ)
เอเอ-12 แอดเดอร์
นกหกเล็กปากดำ  เป็นนกแก้วสีเขียวขนาดเล็ก พบในประเทศไทยไปจนถึงบอร์เนียว กินดอกไม้ หน่ออ่อน ผลไม้ และเมล็ดเป็นอาหาร
นกหกเล็กปากดำยาวจากปลายปากถึงปลายหาง 12-14.5 เซนติเมตร ตัวป้อม คอสั้น หัวโต ปากเล็กหนาและค่อนข้างแบนข้าง สันปากบนโค้งงุ้มลงมา ปลายปากแหลม คลุมปลายปากล่าง ลิ้นสั้นเป็นก้อนเนื้อหนา โคนปากบนเป็นแผ่นหนังเปลือยเปล่านิ่มที่มีรูจมูก 2 รูป เปิดออก ปีกกว้างและปลายปีกแหลม ขนปลายปีกมี 10 เส้น ขนหางสั้นมากและปลายหางมน ขนหางมี 12 เส้น มีนิ้วเท้าข้างละ 4 นิ้ว ยื่นไปข้างหน้า 2 นิ้ว และยื่นไปข้างหลัง 2 นิ้ว ปากสีดำ ม่านตาสีน้ำตาลไหม้ ขาและนิ้วเท้าสีน้ำตาลออกเหลือง สองเพศมีสีแตกต่างกัน
ตัวผู้ หัวและลำตัวสีเขียวสด ลำตัวส่วนบนมีสีเข้มกว่าลำตัวส่วนล่าง แต่กลางกระหม่อมมีแต้มสีน้ำเงิน กึ่งกลางหลังตอนบนเป็นแถบสีน้ำตาลเจือส้ม หลังตอนล่างมีแถบสีเหลืองพาดขวาง ตะโพกและขนคลุมบนโคนหางสีแดงสด ขนคลุมปีก ขนกลางปีกและขนปลายปีกมีครีบขนด้านในสีคล้ำ ขนคลุมใต้ปีกสีเขียว ใต้ปีกสีฟ้า หางสีเขียวสด แต่ใต้หางสีฟ้า ใต้คอและอกตอนบนเป็นแถบสีแดงสด สีข้างเจือสีเหลืองเล็กน้อย ตัวเมียหัวและลำตัวสีเขียวสดคล้ายตัวผู้ แต่สีหม่นกว่าเล็กน้อย ลำตัวส่วนล่างออกสีเหลือง แต้มสีน้ำเงินที่กลางกระหม่อมคล้ำกว่า และแถบสีส้มที่กลางหลังตอนบนแคบกว่า ไม่มีแถบสีแดงที่อกและแถบสีเหลืองที่หลังตอนล่าง
พบในประเทศไทยไปจนถึงบอร์เนียว ประเทศไทยพบในภาคใต้ ในจังหวัดกระบี่ พัทลุง สงขลา สตูล ปัตตานี นราธิวาส และยะลา
มารจูเนียร์
เกมล่าเกม
เกมล่าเกม  เป็นภาพยนตร์อเมริกัน ค.ศ. 2012 แนวแอ็คชั่นดราม่ารูปแบบนิยายวิทยาศาสตร์ว่าด้วยเรื่องราวอันโหดร้าย กำกับโดย แกรี รอสส์ ซึ่งอิงจากนิยายเนื้อเรื่องเดียวกัน ที่เขียนขึ้นโดย ซูซาน คอลลินส์ นำแสดงโดย เจนนิเฟอร์ ลอว์เรนซ์, จอช ฮัทเชอร์สัน, เลียม เฮมส์เวิร์ท, วู้ดดี้ ฮาร์เรลสัน และ เอลิซาเบธ แบงส์ ภาพยนตร์ชุดนี้ได้รับการเปิดตัว ณ วันที่ 21 มีนาคม ค.ศ. 2012 ในประเทศฝรั่งเศสรวมถึงประเทศอื่นๆ และในระดับสากล ณ วันที่ 23 มีนาคม ค.ศ. 2012 โดยจัดฉายทั้งในโรงภาพยนตร์ทั่วไปรวมถึงโรงภาพยนตร์ดิจิตอลไอแมกซ์ ภาพยนตร์ชุดนี้ทำสถิติบ็อกซ์ออฟฟิศอันดับสามในช่วงสุดสัปดาห์เปิดตัวนับตั้งแต่ภาพยนตร์ทุกเรื่องที่เคยมีมา (155 ล้านดอลลาร์สหรัฐ) ในสหรัฐอเมริกาถัดจาก "แบทแมน อัศวินรัตติกาล" (158 ล้านดอลลาร์สหรัฐ) และ "แฮร์รี่ พอตเตอร์กับเครื่องรางยมทูต ภาค 2" (169 ล้านดอลลาร์สหรัฐ) รวมถึงเป็นภาพยนตร์ที่มิใช่ภาคต่อที่ประสบความสำเร็จสูงสุด ภาพยนตร์ชุดนี้ได้รับการตอบรับที่ดีจากนักวิจารณ์ ซึ่งได้ยกย่องการแสดงของลอว์เรนซ์รวมถึงรูปแบบกับถ้อยคำที่ใช้